《看花回·八里庄饮杏花下》
清代·黄之隽

红粉平铺一片烟。花地花天。好寻何处开樽坐，软裀不碍枝边。

玉楼人醉否，只此堪怜。曲子悠扬度筦弦。花也嫣然。

日斜春影迷濛里，趁微风、泼到人前。罗衣飘几点，随意鲜妍。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。